PROIECT DIDACTIC

**Data:** 12.12.2016

**Prof. înv. primar:** Sabău Lidia

**Clasa:** a IV-a D

**Unitatea de învăţământ:** Şcoala Gimnazială "Mihai Drăgan", Bacău

**Arii curriculare:** "Matematică şi ştiinţe ale naturii" şi "Om şi societate"

**Disciplina (opţională):** Educaţie financiară - Banii pe înţelesul copiilor

**Unitatea tematică:** "Circulaţia banilor"

**Conţinuturi:**

**Subiectul lecţiei:** "Procesul de vânzare - cumpărare"

**Tipul lecţiei:** mixtă (lecţie interdisciplinară)

**Competenţa generală vizată:**

Formarea unui comportament raţional în relaţie cu banii, prin antrenarea copiilor în activităţi ce stimulează gândirea logico - creativă

**Competenţe vizate:**

**Educaţie financiară:**

1.1. Să folosească termeni din domeniul banilor şi băncilor în situaţii diverse

1.2. Să recunoască modalităţi de gestionare/administrare a banilor

2.3. Să utilizeze operaţiile aritmetice pentru înţelegerea unor tranzacţii financiare simple

3.2. Să utilizeze mijloacele şi tehnicile bancare în activităţile propuse la clasă

4.2. Să identifice modalităţi de gestionare a banilor

**Limba şi literatura română:**

2.2. Relatarea unei întâmplări imaginate pe baza unor întrebări de sprijin

2.4. Iniţierea şi menţinerea unei interacţiuni în vederea rezolvării de probleme individuale sau de grup

2.5. Manifestarea interesului pentru participarea la interacţiuni orale

4.5. Manifestarea interesului pentru redactarea de texte informative şi funcţionale

**Matematică:**

2.4. Efectuarea de adunări şi scăderi de numere naturale în concentrul 0 - 1 000 000

2.5. Efectuarea de înmulţiri de numere naturale în concentrul 0 - 1 000 000

3.1. Localizarea unor obiecte în spaţiu şi a unor simboluri în diverse reprezentări

4.2. Operarea cu unităţi de măsură standardizate, folosind transformări

**Educaţie civică:**

3.1. Relaţionarea pozitivă cu ceilalţi, în rezolvarea unor sarcini simple de lucru

3.2. Participarea la activităţi care promovează drepturile universale ale copilului

**Obiectiv fundamental:** Formarea şi dezvoltarea unor deprinderi şi abilităţi de utilizare a mijloacelor şi tehnicilor bancare;

**Obiective operaţionale:**

*a) cognitiv-formative :*

O­­1 - să definească procesul de vânzare - cumpărare;

O2 - să identifice bancnotele şi monedele româneşti;

O3 - să manevreze bani româneşti reali;

O4 - să numere bani reali;

O5 - să alcătuiască monetarul banilor aflaţi în gestiune;

O6 - să efectueze cumpărături în cadrul unui joc financiar;

*b) afective:*

O7 - să participe cu interes la lecţie;

*c) psiho-motrice:*

O8 - să menţină o poziţie corectă în timpul scrisului;

O9 - să folosească în mod corect materialele de lucru pentru realizarea jocului didactic

**Strategii didactice:**

1. **Metode şi procedee:** demonstraţia,conversaţia, explicaţia, exerciţiul, jocul didactic;
2. **Mijloace de învăţământ:** caiete, manuale, foi bancare, bani, produse de papetărie, etichete, cadouri;
3. **Forme de organizare:** frontal, individual, pe echipe

Nr. de elevi: 31

Timp de lucru: 50 minute

**Bibliografie:**

Ligia Georgescu Goloşoiu, "Educaţie financiară - Banii pe înţelesul copiilor" - auxiliar pentru clasele I-IV (manual)

Ligia Georgescu Goloşoiu, "Educaţie financiară - Banii pe înţelesul copiilor" - auxiliar pentru clasele I-IV (caietul elevului)

SCENARIUL DIDACTIC

|  |  |  |  |  |  |
| --- | --- | --- | --- | --- | --- |
| **MOMENTELE LECŢIEI** | **CONŢINUTURI** | STRATEGII DIDACTICE | | | Evaluare |
| metode şi procedee | forme de organizare | mijloace didactice |
| Moment organizatoric | Asigur climatul optim desfăşurării lecţiei.  Pregătesc materialele necesare. | Conversaţia | Frontal | Mape cu materiale |  |
| Captarea atenţiei | Se începe activitatea prin pregătirea produselor ce urmează a fi tranzacţionate în cadrul jocului didactic. | Conversaţia | Frontal | Bancnote şi monede româneşti obiecte pentru joc | Apreciere orală |
| Anunţarea temei şi a obiectivelor  Reactualizarea cunoştinţelor  Dirijarea învăţării  Obţinerea performanţei | Îi voi anunţa pe elevi că azi vom învăţa despre procesul de vânzare-cumpărare: ce este, cum se realizează, cum trebuie să fie produsele/serviciile vândute.  Se scrie titlul pe tabla: *"Procesul de vânzare - cumpărare"*  Ne aducem aminte că, înainte de apariţia banilor, o tranzacţie de mărfuri între oameni se făcea prin troc. După ce s-au inventat banii şi au apărut instituţiile bancare, tranzacţiile între oameni au început să se facă fie cu bani în numerar (cash), fie prin virament bancar (bani electronici).  Se scrie definiţia: *Procesul de vânzare - cumpărare este acţiunea prin care vânzătorul vinde cumpărătorului un bun/serviciu contra unei sume de bani.* Cel care vinde se mai numeşte *furnizor*, iar cel care cumpără se mai numeşte *beneficiar*.  Între producător şi beneficiar poate exista un *intermediar*.  Pentru o vânzare - cumpărare este nevoie de bani.  Banii folosiţi în România se numesc Roni (sau lei româneşti) şi au valori de: 500 lei, 200 lei, 100 lei, 50 lei, 10 lei, 5 lei, 1 leu, 50 bani, 10 bani, 5 bani şi 1 ban.  Se ştie faptul că nu numai bunurile sunt vândute, ci şi serviciile. Astfel, un proprietar de telefon mobil poate beneficia de telefonie mobilă de la un furnizor de astfel de servicii. Un utilizator de telefon mobil poate beneficia de internet, care se plăteşte către furnizor. La fel: electricitatea, gazul, o reparaţie, o consultaţie etc. Se completează o fişă cu exemple (vezi *Anexa 1*).  Pentru organizarea jocului care urmează, fiecare echipă primeşte o sumă de bani, pe care o notează în caiete, sub formă de monetar:  100 lei x 1 buc = 100 lei  50 lei x 2 buc = 100 lei  10 lei x 5 buc = 50 lei  1 leu x 10 buc= 10 lei  Total =260 lei  Jocul se numeşte *"La cumpărături"* şi are scopul de a-i obişnui pe copii să manevreze bani reali.  Pe durata întregii ore, elevii trebuie să urmărească cu atenţie explicaţiile, demonstraţia, să noteze în caiete informaţiile importante pe care le vor primi.  La sfârşit, ei trebuie să-şi evalueze propria implicare la activitate, acordându-şi un calificativ.  Fiecare echipă va primi o sumă de bani. Toţi membrii echipei vor analiza fiecare bancnotă. Fiecare echipă va număra banii pe care îi primeşte, apoi va nota pe caiet ce bancnote a primit şi ce număr din fiecare bancnotă.  Fiecare echipă îşi prezintă propriul monetar, precum şi suma de bani pe care o are, rezultată atât prin numărarea banilor, cât şi din monetarul scris. Subliniez faptul că este foarte important ca sumele să coincidă.  Cu suma de bani pe care o are la dispoziţie, fiecare echipă va face cumpărături în cadrul jocului *"La cumpărături"*. Produsele expuse conţin etichete, iar echipa trebuie să calculeze ce produse ar putea să cumpere cu banii pe care îi are la dispoziţie. | Explicaţia  Explicaţia  Explicaţia  Demonstraţia  Problematizarea  Explicaţia  Explicaţia  Demonstraţia  Exerciţiul  Observaţia | Pe echipe  Frontal  Frontal  Frontal  Pe echipe | Bancnote, monede, caiete  Caiete  Caiete  Fişe  Material intuitiv:  Produse pentru vânzare  Bani reali: monede şi bancnote  Caiete | Observarea permanentă a elevilor  Observarea permanentă a elevilor  Observarea permanentă a elevilor  Observarea permanentă a elevilor  Capacitatea de a descoperi informaţiile necesare pentru activitate  Capacitatea de a rezolva sarcini respectând etapele de lucru |
| Asigurarea feed-back-ului | Copiii sunt invitaţi să analizeze comportamentele de cumpăratori atât ale lor, cât şi ale colegilor lor, făcând aprecieri pozitive. | Observaţia  Conversaţia  Explicaţia | Frontal  Pe echipe | Cumpărăturile realizate | Observarea sistematică a elevilor |
| Încheierea activităţii | Se fac aprecieri asupra modului de desfăşurare a lecţiei.  Elevii sunt invitaţi să se autoaprecieze pentru propria implicare şi să-şi acorde un calificativ.  Se notează în catalog.  Menţiunea finală este obligativitatea spălării mâinilor cu apă şi săpun după manevrarea banilor. | Conversaţia | Frontal | Recompense | Evaluare frontală  Apreciere orală |

**Procesul de vânzare-cumpărare**

Completaţi următorul tabel cu câteva exemple de servicii pentru care trebuie să plăteşti:

|  |  |  |
| --- | --- | --- |
| Vânzător | Serviciul prestat/marfa | Cumpărător |
| Market |  |  |
| Fabrica de pâine |  |  |
| Orange |  |  |
| E-On |  |  |
| Mc Donald's |  |  |
| Instalatorul |  |  |
|  |  |  |
|  |  |  |
|  |  |  |
|  |  |  |
|  |  |  |